ಜಸ್ವಂತಿಬೆನ್ ಜಮ್ನಾದಾಸ್ ಪೋಪಟ್

==ಪರಿಚಯ== 
ಜಸ್ವಂತಿಬೆನ್ ಜಮನಾದಾಸ್ ಪೋಪಟ್ ಲಿಜ್ಜತ್ ಪಾಪಡ್ ಪನ್ಪಿನ ಭಾರತೀಯ ಕಂಪೆನಿದ ಸ್ಥಾಪಕೆರ್ ಒರಿಯೆ ಆದುಲ್ಲೆರ್. ಉಂದು ವೇಗವಾದ್ ಪೋಪಿನ ಗ್ರಾಹಕ ವಸ್ತುಲೆನ್ ತಯಾರ್ ಮಲ್ಪುಂಡು.ಗುಜರಾತಿ ಮೂಲದ ಜಸ್ವಂತಿಬೆನ್ ಇಲ್ಲಡೇ ಕುಲ್ಲುದು ಮಲ್ಪುನ ಬೇಲೆಗ್ ಕೈ ಪಾಡ್ಯೆರ್. ಐಕ್ಕ್ ಗಿಟ್ಟದ ಇಲ್ಲದಕ್ಕುಲು ೬ ಪೊನ್ಜೋವುನಕ್ಕ್ಲು ಕೈ ಸೇರ್ಸಾಯೆರ್.

 ==ಬುಳೆದ್ ಬತ್ತಿನ ಸಾದಿ== 
೧೯೫೯ಡ್, ಏಳ್ ಗುಜರಾತಿ ಪೊಣ್ಣುಲು ಲಿಜ್ಜತ್ ಪಾಪಡ್ ನ್ ಒಂಜಿ ಇಲ್ಲದ ಉದ್ಯಮೊದ ರೂಪೊಡು ಸುರು ಮಲ್ತೆರ್. ಪೊಣ್ಣುಲು ಅಕ್ಲೆನ ಅಡುಗೆ ಕೌಶಲ್ಯೊಲೆನ್ ಒಟ್ಟು ಮಲ್ತೆರ್ ಬುಕ್ಕೊ ಸಾಮಗ್ರಿಲೆನ್ ಕೊಂಡೊನೆರೆ ಒರಿ ಸಾಮಾಜಿಕ ಕಾರ್ಯಕರ್ತೆಡ ₹80 ಎರವಲು ದೆತೊನುವೆರ್. ಅಕುಲು ಅಕ್ಲೆನ ಕಟ್ಟಡದ ಟೆರೇಸ್ ಡ್ ಪಾಪಡ್ ಮಲ್ತ್ದ್ ಸ್ಥಳೀಯ ಅಂಗಡಿಗ್ ಮಾರಾಟ ಮಲ್ತೆರ್. ದುಡ್ಡು ಗಳಸೆರೆ ಅತ್ತ್, ಪೊಣ್ಣುಲೆನ್ ಬುಕ್ಕೊ ಅಕ್ಲೆನ ಕುಟುಂಬೊಲೆನ್ ಸಬಲೀಕರಣ ಮಲ್ಪುನವು ಪೊಣ್ಣುಲೆನ ಗುರಿ ಆದಿತ್ತ್ಂಡ್.೧೯೬೨ಡ್, ಸಹಕಾರಿ ವ್ಯವಹಾರೊಲು "ಲಿಜ್ಜಾಟ್" ಪನ್ಪಿನ ಉತ್ಪನ್ನದ ಪುದರ್ ನ್ ಅಳವಡಿಸಯೆರ್, ಉಂದೆನ್ ಲಿಜ್ಜಾಟ್ ಸೋದರಿಯೆರ್ ನಗದು ಬಹುಮಾನ ಸ್ಪರ್ಧೆದ ಮೂಲಕ ಆಯ್ಕೆ ಮಲ್ತೆರ್. ವ್ಯವಹಾರ ತ್ವರಿತವಾದ್ ವಿಸ್ತಾರ ಆಂಡ್ ಬುಕ್ಕೊ ಮಾರಾಟ ರೂ. ವರ್ಷದ ಅಂತ್ಯೊಗು 1,82,000. ಸಂಸ್ಥೆ ತನ್ನ ಬುಲೆಯಿನ ಕಾರ್ಯಾಚರಣೆಲೆನ್ ಬೆಂಬಲಿಸರೆ ಅಗತ್ಯವಾಯಿನ ಸಾಧನೊಲೆನ್ ಬುಕ್ಕೊ ಮೂಲಸೌಕರ್ಯೊಲೆನ್ ಖರೀದಿ ಮಲ್ಪೆರೆ ಸುರು ಮಲ್ತ್ಂಡ್. ಸಹಕಾರಕ್ಕೆ “ಶ್ರೀ ಮಹಿಳಾ ಗ್ರಹ ಉದ್ಯಮ” ಪನ್ಪಿ ಪುದರ್‌ಲಾ ದೀಯೆರ್.೧೯೬೬ಡ್, ಲಿಜ್ಜತ್ ೧೮೬೦ಡ್ ಸೊಸೈಟಿಲೆನ ನೋಂದಣಿ ಕಾಯ್ದೆದ ಅಡಿಟ್ ಒಂಜಿ ಸಮಾಜೊದ ರೂಪೊಡು ನೋಂದಾಯಿತ ಆಂಡ್. ಉಂದು ಧಾನ್ಯೊಲು ಬುಕ್ಕೊ ದ್ವಿದಳ ಧಾನ್ಯೊಲೆನ ಸಂಸ್ಕರಣೆದ ಒಂಜಿ ಘಟಕೊ ಆದ್ ಖಾದಿ ಬುಕ್ಕೊ ಗ್ರಾಮ ಕೈಗಾರಿಕೆಲೆನ ಕಾಯ್ದೆದ ಅಡಿಟ್ ಮಾನ್ಯತೆ ಪಡೆಯಿನವು. ಈ ಮಾನ್ಯತೆ ಆರ್ಥಿಕ ಬೆಂಬಲ ಬುಕ್ಕೊ ತೆರಿಗೆ ವಿನಾಯಿತಿಲೆನ್ ತಂದ್ಂಡ್, ಲಿಜ್ಜಾಟ್ ನ ಅಡಿಪಾಯೊನು ಮಸ್ತ್ ಗಟ್ಟಿ ಮಲ್ತ್ಂಡ್.೧೯೮೦ ಬುಕ್ಕೊ ೧೯೯೦ ದಶಕೊಡು, ಲಿಜ್ಜಾಟ್ ಭಾರತೊದ ಮುಟ್ಟ ತನ್ನ ವ್ಯಾಪ್ತಿನ್ ವಿಸ್ತಾರ ಮಲ್ತ್ಂಡ್ ಬುಕ್ಕೊ ಯುನೈಟೆಡ್ ಸ್ಟೇಟ್ಸ್, ಯುನೈಟೆಡ್ ಕಿಂಗ್ ಡಮ್, ಮಧ್ಯಪ್ರಾಚ್ಯ, ಸಿಂಗಾಪುರ್, ನೆದರ್ಲ್ಯಾಂಡ್ಸ್ ಬುಕ್ಕೊ ಥೈಲ್ಯಾಂಡ್ ದೇಶೊಲೆಗ್ ರಫ್ತು ಮಲ್ಪೆರೆ ಸುರು ಮಲ್ತ್ಂಡ್. ೨೦೦೧ಡ್, ವಾರ್ಷಿಕ ರಫ್ತು US $೨.೪ ಮಿಲಿಯನ್ ನ್ ಮೀರ್ಂಡ್, ಬುಕ್ಕೊ ವ್ಯವಹಾರ ೩೦೦ ಕೋಟಿ ರೂಪಾಯಿದ ವಹಿವಾಟುನ್ ದಾಖಲಾತ್ಂಡ್.

 ==ಉದ್ದೇಶೊ== 
ಲಿಜ್ಜಾತ್ ಪಾಪಡ್ ನ ಧ್ಯೇಯವಾಕ್ಯ "ಸಾರ್ವೋಧ್ಯೆ" ಪನ್ಪಿನವು, ಅರ್ಥ ಮಾತೆರೆಗ್ಲಾ ಉನ್ನತಿ. ಸಹಕಾರಿ ಮಾದರಿ ಸಾಮೂಹಿಕ ಮಾಲೀಕತ್ವೊನುಲಾ ಖಚಿತಪಡಿಸವುಂಡು.ಪ್ರತಿಯೊಂಜಿ ಸದಸ್ಯೆರೆನ್ ಸಮಾನ ಪಾಲುದಾರೆರ್ ಪಂಡ್ದ್ ಪರಿಗಣಿಸವೆರ್. ಲಾಭೊಲು ಸದಸ್ಯೆರೆನ ನಡುಟು ಸಮಾನವಾದ್ ವಿತರಿಸಲ್ಪಡುಂಡು ಬುಕ್ಕೊ ಒಗ್ಗಟ್ಟ್ ಬುಕ್ಕೊ ಸಮಾನತೆದ ಅರ್ಥೊನು ಬುಲೆಪಾವುಂಡು. ಲಿಜ್ಜಾತ್ ತನ್ನ ಸದಸ್ಯೆರೆನ ಮಗೆಲೆಗ್ ಸಾಕ್ಷರತಾ ಅಭಿಯಾನೊಲೆನ್ ಬುಕ್ಕೊ ವಿದ್ಯಾರ್ಥಿವೇತನ ಕಾರ್ಯಕ್ರಮೊಲೆನ್ ಸುರು ಮಲ್ತ್ಂಡ್. ಅಂಚನೆ ಗ್ರಾಮೀಣ ಪ್ರದೇಶೊಲೆಡ್ ಮನರಂಜನೆ ಬುಕ್ಕೊ ಮೂಲಸೌಕರ್ಯ ಅಭಿವೃದ್ಧಿ ಯೋಜನೆಲೆನ್ ಲಾ ಸುರು ಮಲ್ತ್ಂಡ್.

 ==ಪ್ರಶಸ್ತಿ== 
ಜನವರಿ ೨೬, ೨೦೨೧ಡ್, ದೇಶದ ಬೇತೆ ಬೇತೆ ಭಾಗೊಲೆಡ್ ಮಸ್ತ್ ಪೊಣ್ಣುಲೆಗ್ ಬೇಲೆ ಕೊರ್ಪಿನ ಅರೆನ ಅದ್ಭುತ ಆಹಾರ ಸಾಹಸೊಗು ಪ್ರತಿಷ್ಠಿತ ಪದ್ಮಶ್ರೀ ಪ್ರಶಸ್ತಿನ್ ಗೌರವಿಸಯೆರ್.

 == ಉಲ್ಲೇಕೊಲು == 
https://www.bollywoodshaadis.com/articles/lijjat-papad-co-founder-jaswantiben-jamnadas-popat-journey-rs-80-worth-of-rs-1600-crores-43455

https://www.sovrenn.com/knowledge/the-story-of-lijjat-papad-seven-women-who-made-a-business-worth-over-1600-cr-from-just-80-rs